Амаҵзура “Асиа еиқәаҵәа” абонент инаҭоит алшара, асиа еиқәаҵәа ианҵаны иҳәаақәҵоу аномерқәа рҟнытә иалало асрақәеи SMS-аацҳамҭақәеи азин рымҭара. Ааҧхьара ҟазҵо абонент иномер “Асиа еиқәаҵәа” ианызар, аҭакс уи иаҳауеит “Ииашамкәа аномер ылхуп” ҳәа адырраҭара.
Амаҵзура ахәҧса
Аҿакратәи/аҿыхратәи маҵзура – 0 мааҭ.
Аномер ацҵареи/аҧсахреи/аҧырхреи – 0 мааҭ.
Абоненттә хәыхшәаара – 1 мааҭк уахыки-ҽнаки (“Асиа еиқәаҵәа” иану аномерқәа рхыҧхьаӡара заҟа ыҟазаалакгьы).
Амаҵзуразы абоненттә хәыхшәаара, иааиуа уахыки-ҽнаки рзы аванс ҳасабла уахынлоуп иананырхуа.
Амаҵзура напхгара аҭара
Амаҵзура “Асиа еиқәаҵәа” аҿакреи/аҿыхреи амзартә мза иарбан мшызаалак азы иалыршахоит. Амаҵзура аус ауеит, абоненттә хәыхшәаарагьы ылырхуеит иара абонент ихаҭа уи амаҵзура аҿихаанӡа. Амаҵзура аусура аҿҳәара ҧкӡам. Абонент ихацыркрала амаҵзура анаҿыхха ашьҭахьгьы, даҽазнык уи ианиҭахха аҿакра алыршахоит.
Амаҵзура аҿакреи/аҿыхреи абонент имҩаҧигоит:
- икьаҿу USSD-акомандақәа ицырхырааны:
*135# - амаҵзура “Асиа еиқәаҵәа” аилкааразы;
*135*00# - амаҵзура “Асиа еиқәаҵәа” астатус;
*135*01*7ХХ ХХХ ХХ ХХ# - аномер “Асиа еиқәаҵәа” ацҵара, аусура аларгара,
араҟа 7ХХ ХХХ ХХ ХХ - “Асиа еиқәаҵәа” иацлоит аномер жәларбжьаратәи аформат аҿы инҭырҭәааны, адырга + ацымҵакәа;
*135*02# - амаҵзура “Асиа еиқәаҵәа” аҿыхра;
*135*03# - “асиа еиқәаҵәа” аҿы иҟоу аномерқәа рсиа ахәаҧшра;
*135*04*7ХХХХХХХХХ# - “асиа еиқәаҵәа” аҟнытә аномер ақәгара.
- USSD-амениу *100#;
- асервис “Ахаламаҵзура асистема”;
- абонент Амаҵзуратә Ҭыԥ ашҟа даннеилак.
Иҷыдоу аҭагылазаашьақәа:
1. Аиуристтә хаҿқәеи акорпоративтә абонентцәеи рзы амаҵзура “Асиа еиқәаҵәа” аҿакреи/аҿыхреи мҩаҧысуеит изыцҵоу аклиент имаҵ ауразы аҿакреи/аҿыхреи иазкны иҩу арзаҳал ала: акорпоративтә хархәаҩцәа аус рыдуларазы аменеџьер иҿы, мамзаргьы абонентцәа Рмаҵзуратә Ҭыԥ аҿы.
2. Абонент жәларбжьаратәи ароуминг аҿы даныҟоу ари амаҵзура аус амур алшоит.
3. Амаҵзура рхы иадырхәар алшоит аҿакразы иаарту ахәхшәааратә планқәа змоу абонентцәа.
Иацу аҭагылазаашьақәа:
1. USSD-аканал ала амаҵзура анаҿаку, “Асиа еиқәаҵәа” ианҵоу аномерқәа зегьы рзы ишьақәыргылахоит иаку автоинформатор “Ииашамкәа илху аномер”.
2. “Ахаламаҵзура асистема” асервис ала амаҵзура анаҿаку иалшоит “Асиа еиқәаҵәа” ианҵоу конкретла аномерқәа рзы еиуеиҧшым хаз-хазы аинформациа аҟаҵара: “Деилахоуп”, “Мап ацәкуп”, “Изнеиуам”, Ииашамкәа илху аномер”.
3. “Асиа еиқәаҵәа” амаҵзура анаҿеик ашьҭахь абонент ихатәы, мамзаргьы аиуристтә хаҿқәа рзы ахәхшәааратә план иҧсахыр, уи аҿы “Асиа еиқәаҵәа” амаҵзура азҧхьагәаҭамзар, ахәхшәааратә план ҿыц аҟны амаҵзура “Асиа еиқәаҵәа” аусура иаҟәыҵуеит. Аха абонент “Асиа еиқәаҵәа” амаҵзура анаҿеик ашьҭахь ихәхшәааратә план иарбанзаалак уи амаҵзура ахьазҧхьагәаҭоу ахәхшәааратә план ала иҧсахыр, усҟан амаҵзура “Асиа еиқәаҵәа” аус шауа иаанхоит. Аконтракт аҧсахраан амаҵзура аусура аанкылахоит.
Азгәаҭа:
1. Амаҵзура “Ибзоу ноль” “Асиа еиқәаҵәа” амаҵзура иаҵанакӡом. Абаланс ноль аҿы ианыҟоу, ма ҵаҟа ицаны ианыҟоу “Асиа еиқәаҵәа” иану аномерқәа рҟнытә асрақәа абонент иҭел ашҟа инеиуеит.
2. Амаҵзура “Асиа еиқәаҵәа” аус ауеит “Асиа еиқәаҵәа” ианҵоу абонент иномер аҳа ианеилнакаауа. Ус акәымкәа, абонент иномер аҳа ала ианеилкаамха, иаҳҳәап, АТС аналогқәа рҟнытә асрақәа, мамзаргьы ақалақьбжьаратәи асрақәак раан иалало ааҧхьара неиуеит абонент иҭел ашҟа.
3. “Асиа еиқәаҵәа” ианырҵо аномерқәа рхыҧхьаӡара ҧкӡам.